Ντενεκεδούπολη

Η Ντενεκεδούπολη ήταν ένα αντικειμενοθέατρο το οποίο δημιούργησε η Ευγενία Φακίνου.

Ιστορία 
Λίγο πριν τα Χριστούγεννα του 1975, η Ευγενία Φακίνου εγκαινίασε το αντικειμενοθέατρο Ντενεκεδούπολη στο χώρο του Θεάτρου Οδού Κεφαλληνίας στην Κυψέλη. Συγκεκριμένα στις 12 Δεκεμβρίου του 1975 έκανε πρεμιέρα το 1ο έργο που παρουσιάστηκε από το αντικειμενοθέατρο αυτό, το οποίο είχε τον τίτλο  Ο Λαδένιος. Εκατοντάδες παιδιά από όλο το λεκανοπέδιο της Αττικής, πήγαν και το παρακολούθησαν εκείνη την πρώτη μέρα κι εντυπωσιάστηκαν γιατί δεν είχαν δει ποτέ στη ζωή τους στο παρελθόν, ούτε εκείνα ούτε και οι γονείς τους τέτοιου είδους κουκλοθέατρο. Στο χώρο του Θεάτρου Οδού Κεφαλληνίας έμεινε μέχρι τις 29 Φεβρουαρίου του 1976 και την επομένη μεταστεγάστηκε στο Κύτταρον που βρίσκεται στην οδό Ηπείρου 48 στην περιοχή της Πλατείας Βικτωρίας. Εκεί έμεινε μέχρι την Κυριακή 16 Μαΐου του 1976. Τη Χειμερινή περίοδο 1976 - 1977, το αντικειμενοθέατρο αυτό παρουσίασε στο Αθηναϊκό Κοινό το έργο Στο Κουρδιστάν. Για εκείνη τη Χειμερινή περίοδο η στέγη του ανικειμενοθεάτρου ήταν το Θἐατρο Κάβα που βρισκόταν στην οδό Σταδίου 50 στα Χαυτεία. Εκτός από τη Χειμερινή περίοδο 1975 - 1976, όλες τις υπόλοιπες Χειμερινές περιόδους οι παραστάσεις του αντικειμενοθεάτρου Ντενεκεδούπολη στο Αθηναϊκό Κοινό ξεκινούσαν το 2ο Σαββατοκύριακο του Οκτωβρίου κάθε χρόνου και ολοκληρώνονταν την Κυριακή των Βαΐων του επόμενου, επειδή μετά το Πάσχα ξεκινούσε τις περιοδείες στην επαρχία. Τη Χειμερινή περίοδο 1977 - 1978, το αντικειμενοθέατρο Ντενεκεδούπολη  παρουσίασε το έργο Οι καμινάδες. Τότε το αντικειμενοθέατρο μεταστεγάστηκε και πάλι στην αίθουσα Κύτταρον. Οι παραστάσεις ξεκίνησαν το Σάββατο 8 Οκτωβρίου του 1977 και ολοκληρώθηκαν την Κυριακή 19 Μαρτίου του 1978. Λίγο πριν τελειώσει η πρωινή παράσταση εκείνης της ημέρας, τηλεφώνησε στο ταμείο του Θεάτρου ο Διοικητής του Αστυνομικού τμήματος Πλατείας Βάθη και είπε στην ταμία πως έπρεπε να διακοπούν οι παραστάσεις επειδή ο ιδιοκτήτης της αίθουσας Κύτταρον δεν είχε πάρει την ειδική θεατρική άδεια που προβλέπει ο Νόμος, πράγμα το οποίο και έγινε. Για το διάστημα που έμενε μέχρι την Κυριακή 23 Απριλίου του 1978, οι παραστάσεις  συνεχίστηκαν σε διάφορες συνοικίες του Δήμου Αθηναίων και δήμους του λεκανοπεδίου Αττικής. Τη Χειμερινή περίοδο 1978-1979, παρουσιάστηκε το έργο Το μεγάλο ταξίδι του Μελένιου. Τότε το αντικειμενοθέατρο εγκαταστάθηκε στο Θέατρο Στοά στου Ζωγράφου. Την Πέμπτη 21 Δεκεμβρίου του 1978 διακόπηκαν οι παραστάσεις του έργου "Το μεγάλο ταξίδι του Μελένιου" και την επόμενηξεκίνησαν οι παραστάσεις του έργου Η μις Νάυλον. Την επόμενη Χειμερινή περίοδο (1979 -1980) παρουσιάστηκε το έργο Ο κύριος Ουλτραμέρ. Τότε το αντικειμενοθέατρο εγκαταστάθηκε στο χώρο του κινηματογράφου Φίλιπ στη συμβολή των οδών Πατησίων και Θάσου στην Κυψέλη κι εκεί έμεινε μέχρι την οριστική διάλυσή του. Αυτό ήταν το τελευταίο καινούριο έργο που έγραψε η Φακίνου για το αντικειμενοθέατρο Ντενεκεδούπολη. Τα 5 απ' αυτά τα έργα, τα έντυσε με μουσική ο συνθέτης Γιάννης Μαρκόπουλος και στις 18 Μαΐου 1980 η μουσική τους εκδόθηκε σε δίσκο από την εταιρεία Μίνως Μάτσας & Υιός Α. Ε. Το έργο Στο Κουρδιστάν, το έντυσε με μουσική ο συνθέτης Χρήστος Λεοντής και η μουσική του δεν εκδόθηκε ποτέ σε δίσκο μέχρι σήμερα. Τις 2 επόμενες Χειμερινές περιόδους (1980-1981 και 1981-1982) παρουσιάστηκαν σε επανάληψη 2 έργα τα οποία σημείωσαν τεράστια επιτυχία, την 1η "Ο Λαδένιος" και τη 2η "Το μεγάλο ταξίδι του Μελένιου". Στις 7 Μαρτίου 1982 δόθηκε μια και μοναδική παράσταση του έργου "Οι Καμινάδες". Την Κυριακή 11 Απριλίου του 1982 δόθηκαν οι 2 τελευταίες παραστάσεις του έργου "Το μεγάλο ταξίδι του Μελένιου" και το αντικειμενοθέατρο Ντενεκεδούπολη τερμάτισε οριστικά τη λειτουργία του επειδή η Ευγενία Φακίνου δεν μπορούσε να γράψει άλλο καινούριο έργο. Σήμερα τα ντενεκεδάκια και τα άλλα αντικείμενα που χρησιμοποιούνταν στις παραστάσεις του αντικειμενοθεάτρου Ντενεκεδούπολη εκτίθενται στο Θεατρικό Μουσείο.

Παραπομπές

Ελληνικό θέατρο